รู้สึกขั้นเนื้อขั้นตัวไม่อยากกินข้าวเจ็บคอปวดหัวอยากอยู่เฉย เจ็บคอ บางทีมีคลื่นใส้ด้วย
สวัสดีค่ะ อาการครั่นเนื้อตัว (มักเกิดจากการมีไข้) ไม่อยากทานอาหาร เจ็บคอ ปวดหัว คลื่นไส้ อาจเกิดจาก- เป็นไข้หวัด แต่มักมีน้ำมูก คัดจมูก ไอ มีเสมหะ ร่วมด้วย- คอหอยอักเสบ ทอนซิลอักเสบ แต่มักทำให้เจ็บคอมากจนกลืนอาหารได้ลำบาก หากเป็นทอนซิลอักเสบ ทอนซิลก็จะบวมโตแดงจัด มีหนองติดอยู่- เป็นไข้ติดเชื้ออื่นๆ เช่น ไข้เลือดออก ไข้ออกผื่นชนิดต่างๆ ไข้มาลาเรีย ไข้ไทฟอยด์ ติดเชื้อ HIV รวมถึงโรคโควิด 19 (หากมีประวัติเสี่ยงที่ไปสัมผัสมา) เป็นต้น ซึ่งก็จะมีอาการอื่นๆ เพิ่มอีกตามแต่ละโรคที่เป็นในเบื้องต้น หากไข้ไม่สูงมาก ยังไม่มีอาการผิดปกติอื่นๆ ก็อาจดูแลตนเองไปก่อน ได้แก่ การเช็ดตัวลดไข้บ่อยๆ ดื่มน้ำเปล่ามากๆ แต่น้ำต้องไม่เย็น หลีกเลี่ยงการโดนลมหรืออยู่ในที่มีอากาศเย็น สำหรับอาหาร ไม่ควรทานอาหารทอด อาหาดรผัด ขนมหวานต่างๆ เพราะอาจยิ่งทำให้เจ็บคอมากได้ แต่หากไม่อยากทานอาหาร ก็อาจดื่มนมวัว นมถั่วเหลือง น้ำผลไม้ต่างๆ ไปก่อน เพื่อให้ร่างกายไม่เพลียมาก และควรนอนพักผ่อนเยอะๆ หากปวดหัวมาก อาจทานยาลดไข้ คือ พาราเซตามอล ยังไม่แนะนำให้ทานยาลดไข้ในกลุ่มอื่นๆ เพราะอาจเกิดผลข้างเคียงหรือภาวะแทรกซ้อนได้ หากอาการไม่ดีขึ้น หรือเริ่มมีอาการผิดปกติอื่นๆ เพิ่มอีก หรือมีประวัติเสี่ยงในการติดเชื้อโควิด 19 ก็ควรไปพบแพทย์เพื่อตรวจหาสาเหตุและรักษาค่ะ